เป็นประจำเดือนตั้งแต่วันที่ 13/1/64 ถึงวันนี้ 9/2/64 แล้วยังไม่มีวี่แววที่จะหยุดเลยค่ะ จะไปหาก้ยังไม่มีเวลา ตอนนี้ไม่มีแรงแล้วค่ะ เดินหน่อยเดียวก้หน้ามืด มียาอะไรที่สามารถกินยาเพื่อหยุดได้ไหมคะ
สวัสดีค่ะ อาการเป็นประจำเดือนนานติดต่อกันเกิน 7 วันขึ้นไปนั้น จัดว่าผิดปกติค่ะ โดยสาเหตุที่ทำให้เลือดออกผิดปกติทางช่องคลอดเช่น การมีเนื้องอกมดลูกหรือปากมดลูก การติดเชื้อในช่องคลอดหรือปากมดลูก การมีภาวะแทรกซ้อนของการตั้งครรภ์ ภาวะฮอร์โมนไม่สมดุล การได้รับฮอร์โมนเพศจากภายนอก หรือการมีภาวะการแข็งตัวของเลือดที่ผิดปกติแนะนำการไปพบแพทย์เพื่อตรวจหาสาเหตุที่แน่ชัด ยิ่งถ้าเลือดออกมากจนซีด เพลีย หน้ามืดควรจะรีบไป ยังไม่ซื้อยาใดๆมาใช้เอง เพราะยังไม่ทราบสาเหตุที่แน่ชัดและอาจทำให้อาการแย่ลงไปได้ งดการมีเพศสัมพันธ์ไปก่อน การรักษาต้องตามสาเหตุเช่นถ้าเป็นเนื้องอกมดลูกที่เป็นมาก อาจต้องทำการผ่าตัดรักษา หรือใช้ยาฮอร์โมนเพื่อหยุดเลือดชั่วคราวภายใต้การดูแลของแพทย์